ระเบียบคณะกรรมการฟื้นฟูสมรรถภาพคนพิการระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการพ.ศ.๒๕๓๖ เพื่อการบริหารกองทุนฟื้นฟูสมรรถภาพคนพิการในการจัดหาผลประโยชน์และใช้จ่ายเงินของกองทุนเป็นประโยชน์แก่คนพิการทางการแพทย์การศึกษา สังคมและการฝึกอาชีพเป็นไปด้วยความเรียบร้อยอาศัยอำนาจตามความในมาตรา ๖ (๕) และมาตรา ๑๖วรรคสี่ แห่งพระราชบัญญัติการฟื้นฟูสมรรถภาพคนพิการ พ.ศ. ๒๕๓๔คณะกรรมการฟื้นฟูสมรรถภาพคนพิการโดยความเห็นชอบของกระทรวงการคลังจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ พ.ศ. ๒๕๓๖ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ในระเบียบนี้คนพิการ หมายความว่า คนพิการที่ได้จดทะเบียนตามมาตรา๑๔ แห่งพระราชบัญญัติการฟื้นฟูสมรรถภาพคนพิการ พ.ศ. ๒๕๓๔กองทุน หมายความว่า กองทุนฟื้นฟูสมรรถภาพคนพิการคณะกรรมการ หมายความว่าคณะกรรมการฟื้นฟูสมรรถภาพคนพิการคณะอนุกรรมการ หมายความว่าคณะอนุกรรมการบริหารกองทุนฟื้นฟูสมรรถภาพคนพิการสำนักงาน หมายความว่าสำนักงานคณะกรรมการฟื้นฟูสมรรถภาพคนพิการข้อ ๔[๒]ให้มีคณะอนุกรรมการซึ่งแต่งตั้งโดยคณะกรรมการตามมาตรา ๑๑ ประกอบด้วยผู้อำนวยการสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุเป็นประธาน รองผู้อำนวยการสำนักงานส่งเสริมสวัสดิภาพและพิทักษ์เด็กเยาวชน ผู้ด้อยโอกาส คนพิการ และผู้สูงอายุ ที่ผู้อำนวยการมอบหมายเป็นรองประธานผู้แทนกระทรวงกลาโหม ผู้แทนกระทรวงการคลัง ผู้แทนกระทรวงศึกษาธิการผู้แทนกระทรวงสาธารณสุข ผู้แทนสำนักงบประมาณ ผู้แทนกรมการแพทย์ผู้แทนกรมการจัดหางาน ผู้แทนกรมพัฒนาฝีมือแรงงาน ผู้แทนกรมพัฒนาสังคมและสวัสดิการผู้แทนสำนักบริหารงานการศึกษานอกโรงเรียน ผู้แทนกองนิติการสำนักงานปลัดกระทรวงการพัฒนาสังคมและความมั่นคงของมนุษย์ ผู้แทนกองกลางสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ และผู้สูงอายุผู้แทนสภาสังคมสงเคราะห์แห่งประเทศไทยในพระบรมราชูปถัมภ์ผู้แทนสภาศูนย์ประสานงานภาคเอกชนแห่งชาติ ผู้แทนสภาคนพิการทุกประเภทแห่งประเทศไทยผู้แทนสมาคมคนพิการแห่งประเทศไทย ผู้แทนสมาคมคนหูหนวกแห่งประเทศผู้แทนสมาคมคนตาบอดแห่งประเทศไทย ผู้แทนสมาคมเพื่อบุคคลปัญญาอ่อนแห่งประเทศไทยผู้แทนสมาคมผู้ปกครองบุคคลออทิซึม (ไทย) คนพิการที่จดทะเบียนแล้วหนึ่งคนและผู้ทรงคุณวุฒิที่คณะกรรมการฟื้นฟูสมรรถภาพคนพิการแต่งตั้งอีกไม่เกินหกคนเป็นอนุกรรมการ ผู้อำนวยการสำนักส่งเสริมและพิทักษ์คนพิการเป็นอนุกรรมการและเลขานุการ และหัวหน้าฝ่ายกองทุนฟื้นฟูสมรรถภาพคนพิการเป็นอนุกรรมการและผู้ช่วยเลขานุการอนุกรรมการซึ่งเป็นคนพิการที่จดทะเบียนแล้วและผู้ทรงคุณวุฒิซึ่งได้รับการแต่งตั้งอยู่ในตำแหน่งคราวละ สองปี อาจได้รับการแต่งตั้งได้อีกข้อ ๕[๓]ให้คณะอนุกรรมการมีอำนาจหน้าที่ดังต่อไปนี้(๑) อนุมัติผลงานและโครงการที่หน่วยงานหรือองค์กรภาครัฐและเอกชนขอรับการสนับสนุน(๒) ให้ความเห็นชอบการใช้จ่ายเงินกองทุนและจะกำหนดระเบียบเพื่อการนี้ด้วยก็ได้(๓) ควบคุมและติดตามการใช้จ่ายเงินของกองทุนให้เป็นไปตามวัตถุประสงค์ของแผนงานและโครงการที่หน่วยงานหรือองค์กรภาคเอกชนขอรับการสนับสนุน(๔) กำหนดระเบียบ หลักเกณฑ์ วิธีการและเงื่อนไขการกู้ยืมในการนี้คณะอนุกรรมการอาจมอบหมายให้คณะอนุกรรมการพัฒนาคุณภาพชีวิตคนพิการประจำจังหวัดซึ่งได้รับการแต่งตั้งจากคณะกรรมการเป็นผู้พิจารณาอนุมัติการขอกู้ยืมเงินของคนพิการในจังหวัดนั้นได้ไม่เกินรายละสี่หมื่นบาท(๕) ผ่อนผันการชำระหนี้(๖) จัดหาเงินและทรัพย์สินสมทบกองทุนข้อ ๖กองทุนมีวัตถุประสงค์เพื่อเป็นทุนหมุนเวียนสำหรับใช้จ่ายเกี่ยวกับการดำเนินงานและสงเคราะห์ช่วยเหลือคนพิการและสนับสนุนสถาบันบริการด้านการฟื้นฟูสมรรถภาพคนพิการทางการแพทย์ การศึกษา สังคมและการฝึกอาชีพ ตลอดจนศูนย์เทคโนโลยีทางการศึกษา และองค์กรที่เกี่ยวข้องกับคนพิการข้อ ๗เงินกองทุนประกอบด้วย(๑) เงินอุดหนุนจากรัฐบาล(๒) เงินหรือทรัพย์สินที่ได้รับบริจาคจากประชาชนจากนิติบุคคลหรือจากองค์กรทั้งในประเทศและต่างประเทศหรือที่ได้รับจากการจัดกิจกรรม(๓) ดอกผลของเงินกองทุนและจากการขายหรือหาประโยชน์จากทรัพย์สินที่ได้รับบริจาค(๔) รายได้อื่นๆข้อ ๘การใช้จ่ายเงินกองทุนให้ใช้จ่ายเพื่อกิจการ ดังต่อไปนี้(๑) เป็นทุนหมุนเวียนสำหรับคนพิการกู้ยืมไปประกอบอาชีพ(๒) ส่งเสริมช่วยเหลือคนพิการให้สามารถประกอบอาชีพได้(๓) สงเคราะห์ครอบครัวคนพิการด้านการเงินเครื่องอุปโภคบริโภคที่จำเป็น(๔) สนับสนุนแผนงานและโครงการฟื้นฟูสมรรถภาพคนพิการด้านอาชีพโดยส่งเสริมการเตรียมทักษะอาชีพการอบรมและฝึกอาชีพ การปรับปรุงขยายกิจการศูนย์ฝึกอาชีพและโรงงานในอารักษ์รวมทั้งการฝึกและประกอบอาชีพโดยชุมชน(๕) สนับสนุนแผนงานและโครงการฟื้นฟูสมรรถภาพคนพิการทางการแพทย์ในการดำเนินงานป้องกันความพิการการรักษาพยาบาล และการฟื้นฟูสมรรถภาพคนพิการ และประดิษฐ์พัฒนาเครื่องมืออุปกรณ์และเครื่องช่วยคนพิการประเภทต่างๆ(๖) สนับสนุนแผนงานและโครงการฟื้นฟูสมรรถภาพคนพิการทางการศึกษาในการดำเนินการศึกษาในรูปแบบต่างๆการผลิตอุปกรณ์สื่อการเรียนการสอนสำหรับคนพิการและการให้ทุนการศึกษาแก่คนพิการที่มีฐานะยากจน(๗) สนับสนุนแผนงานและโครงการค้นคว้า ศึกษาวิจัย และผลิตเอกสารทางวิชาการ(๘) สนับสนุนแผนงานและโครงการพัฒนาบุคลากรที่ปฏิบัติงานฟื้นฟูสมรรถภาพคนพิการทุกสาขาโดยให้การอบรมและแนะนำการปฏิบัติงานเพื่อเสริมสมรรถนะบุคลากร(๙) สนับสนุนด้านการฟื้นฟูสมรรถภาพคนพิการโดยชุมชน(๑๐) สนับสนุนแผนงานและโครงการเผยแพร่ประชาสัมพันธ์ให้ประชาชนเข้าใจและมีทัศนคติที่ดีต่อคนพิการ(๑๑) สนับสนุนแผนงานและโครงการปรับปรุงแก้ไขสิ่งอำนวยความสะดวกและบริการที่จำเป็นสำหรับคนพิการ(๑๒) สนับสนุนหน่วยงานหรือองค์กรของรัฐและเอกสารหรือทนายความที่ให้ความช่วยเหลือด้านกฎหมายตลอดจนการดำเนินคดีแก่คนพิการ(๑๓) สนับสนุนการดำเนินการจัดกิจกรรมต่างๆที่เกี่ยวข้องกับการจัดหาผลประโยชน์ของกองทุน(๑๔) ใช้จ่ายตามวัตถุประสงค์ของผู้บริจาค(๑๕) ใช้จ่ายในการบริหารงานของกองทุน(๑๖) ใช้จ่ายเพื่อกิจการอื่นที่ก่อให้เกิดประโยชน์แก่คนพิการตามที่คณะกรรมการฟื้นฟูสมรรถภาพคนพิการเห็นชอบข้อ ๙ให้นำเงินทุนไปหาผลประโยชน์ได้ดังต่อไปนี้(๑) ฝากไว้กับธนาคารที่เป็นรัฐวิสาหกิจ(๒) ซื้อพันธบัตรรัฐบาล(๓) ซื้อตราสารการเงินอื่นตามที่กระทรวงการคลังเห็นชอบ(๔) ดำเนินการอื่นตามที่กระทรวงการคลังเห็นชอบข้อ ๑๐ให้สำนักงานจัดทำประมาณการรายรับรายจ่ายประจำปีของกองทุนเสนอคณะกรรมการเพื่อเสนอกระทรวงการคลังพิจารณาอนุมัติภายในระยะเวลาที่คณะรัฐมนตรีกำหนดข้อ ๑๑ให้อธิบดีกรมประชาสงเคราะห์หรือผู้ที่ได้รับมอบหมายเป็นผู้มีอำนาจอนุมัติสั่งจ่ายเงินของกองทุนข้อ ๑๒เงินกองทุนที่สำนักงานได้รับให้ถือปฏิบัติดังต่อไปนี้(๑) ให้เปิดบัญชีเงินฝากไว้ที่กระทรวงการคลังเรียกว่า บัญชีกองทุนฟื้นฟูสมรรถภาพคนพิการเพื่อความคล่องตัวในการบริหารงานกองทุนให้สำนักงานเปิดบัญชีเงินฝากไว้กับธนาคารที่เป็นรัฐวิสาหกิจภายในวงเงินและเงื่อนไขที่กระทรวงการคลังให้ความเห็นชอบ(๒) การเบิกเงิน การรับเงิน การจ่ายเงินการเก็บรักษาเงิน การฝากเงิน การนำส่งเงิน รวมทั้งการพัสดุให้ปฏิบัติตามระเบียบของทางราชการว่าด้วยการนั้น โดยอนุโลม(๓) ให้จัดทำบัญชีตามระบบบัญชีของทางราชการให้ปิดบัญชีปีละหนึ่งครั้งตามปีงบประมาณและให้จัดทำงบการเงินพร้อมทั้งรายละเอียดส่งสำนักงานตรวจเงินแผ่นดินเพื่อตรวจสอบรับรองภายในหนึ่งร้อยยี่สิบวันนับตั้งแต่วันสิ้นงวดบัญชีเมื่อสำนักงานตรวจเงินแผ่นดินตรวจสอบและรับรองแล้วให้ส่งสำเนางบการเงินดังกล่าวให้กรมบัญชีกลาง และสำนักงบประมาณเพื่อทราบต่อไปข้อ ๑๓[๔] ให้หน่วยงานตรวจสอบภายในของกรมประชาสงเคราะห์ดำเนินการตรวจสอบเกี่ยวกับการเงินการบัญชี และการพัสดุของกองทุน แล้วรายงานต่อคณะกรรมการอย่างน้อยปีละหนึ่งครั้งข้อ ๑๔การปฏิบัติอื่นใดซึ่งมิได้กำหนดไว้ในระเบียบนี้ให้ปฏิบัติตามระเบียบของทางราชการโดยอนุโลมข้อ ๑๕ให้อธิบดีกรมประชาสงเคราะห์เป็นผู้รักษาการตามระเบียบนี้ประกาศณ วันที่ ๑๖ กรกฎาคม พ.ศ. ๒๕๓๖เด่นโต๊ะมีนารัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยประธานกรรมการฟื้นฟูสมรรถภาพคนพิการระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ ๒) พ.ศ. ๒๕๔๑[๕]ระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ (ฉบับที่๓) พ.ศ. ๒๕๔๗[๖]วาทินี/ปรับปรุง๑๓ตุลาคม ๒๕๔๙[๑]ราชกิจจานุเบกษา เล่ม ๑๑๖/ตอนที ๖ ง/หน้า ๘๖/๒๑ มกราคม ๒๕๔๒[๒]ข้อ ๔ แก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ ๓) พ.ศ. ๒๕๔๗[๓]ข้อ ๕ แก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ ๓) พ.ศ. ๒๕๔๗[๔]ข้อ ๑๓ แก้ไขเพิ่มเติมโดยระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ ๒) พ.ศ. ๒๕๔๑[๕]ราชกิจจานุเบกษา เล่ม ๑๑๖/ตอนที่ ๖ ง/หน้า ๙๓/๒๑ มกราคม ๒๕๔๒[๖]ราชกิจจานุเบกษา เล่ม ๑๒๑/ตอนพิเศษ ๗๖ ง/หน้า ๗๕/๑๔ กรกฎาคม ๒๕๔๗